Curs d'estiu Els Juliols - Educació ambiental en el medi marí - Universitat de Barcelona
Aquest curs s'adreça a titulats i estudiants universitaris, professionals i docents interessats tant a aprofundir en les problemàtiques ambientals que afecten el medi marí com a adquirir eines i recursos per sensibilitzar la població i incentivar un canvi en la seva actuació.
El curs, doncs, no només vol formar en matèria de medi ambient marí, sinó també proporcionar recursos i eines per educar, i estratègies per comunicar el missatge ambiental de manera rigorosa, amena i entenedora a tot tipus de públic i d'entorns (a l'aula o al medi natural).
El curs té caràcter pràctic i participatiu, perquè els assistents puguin posar a prova les seves capacitats comunicatives i treballar les competències necessàries per esdevenir bons educadors ambientals amb capacitat d'apropar la conservació del medi marí a tota la ciutadania.
1. El medi marí: característiques i conservació
2. Educació ambiental per a la sostenibilitat: passat, present i futur
3. L'educador ambiental: perfil, competències (per comunicar, sorprendre, emocionar, adaptar-se a diferents situacions, oferir rigor, fomentar la visió crítica...)
4. Tasques de l'educador ambiental: del disseny a la comunicació
5. L'entorn: diversitat d'entorns i com adaptar-s'hi. Educació ambiental a l'aula i/o al medi natural, educació formal i no formal...
6. El públic: educació ambiental per a tota la ciutadania
7. Les activitats d'educació ambiental sobre el medi marí: estratègies i recursos didàctics. Eines 2.0. La Fundació per a la Conservació i Recuperació d'Animals Marins (CRAM) i altres casos exemplars. Recursos per estar al dia i formar-se
8. Avaluació i reflexió: posem a prova l'activitat i l'educador
Blanca Bassas, llicenciada en Biologia i tècnica de l'Àrea d'Educació i Formació de la Fundació per a la Conservació i Recuperació d'Animals Marins
Elena Boadas Mir, llicenciada en Biologia, diplomada en Magisteri, professora de Didàctica de les Ciències a la Facultat de Psicologia, Ciències de l'Educació i de l'Esport de la Universitat Ramon Llull i cap de l'Àrea d'Educació i Formació de la Fundació per a la Conservació i Recuperació d'Animals Marins
Montse Franch, llicenciada en Biologia i tècnica de l'Àrea d'Educació i Formació de la Fundació per a la Conservació i Recuperació d&'Animals Marins
Irene Antúnez, llicenciada en Ciències del Mar i tècnica de l'Àrea d'Educació i Formació de la Fundació per a la Conservació i Recuperació d'Animals Marins
La volta al món del vi en cinc tardes
Selves amenaçades: causes i conseqüències globals
Erotisme i hedonisme del vi